Ioannes Koschnick

Ioannes (vulgo Hans) Koschnick (natus 2 Aprilis 1929 Bremae, mortuus die 21 Aprilis 2016 eodem loco) vir publicus Germaniae et sodalis Socialis Democraticae Factionis Germaniae (SPD) erat.

 Familia et iuventus 
Koschnick Bremae natus educatusque est. Parentes eius sodales opificum collegii fuerunt. Cum anno 1933 Nazistae in Germania rerum potiti essent, graviter persecuti sunt. Itaque Ioannes apud avum aviamque vivebat et in scholam mediam ibat. Martio 1945 in exercitum Theodiscum conscriptus et brevi tempore captus est. Septembri 1945 Bremam reversus cursum ministri publici iniit. Anno 1950 sodalis SPD factus est. Praeterea moderator collegii ministrorum publicorum Bremensis erat. 

 Cursus honorum 
Anno 1963 senator rerum internarum Urbis Hanseaticae Bremae factus est. 28 Novembris 1967 successor Gulielmi Dehnkamp Magister civium superior patriae suae electus est. Hunc magistratum diutissime gessit, 17 Septembris 1985 a magistratu recessit. Successor eius magister civium Nicolaus Wedemeier creatus est. Annis 1987 - 1994 Koschnick et sodalis Dietae Foederalis Germaniae erat. Annis 1996 legatus Unionis Europaeae in Martarita urbe Bosniae et Herzegovinae erat, quae res publica tum bello civili destruebatur. Postea et consultor consiliorum administratorum fuit. Die 21 Aprilis 2016 patria in urbae Brema mortuus estfaz.de die 21 Aprilis 2016.

 Nexus externi 

Curriculum vitae (lingua Theodisca)

 Notae 

Categoria:Participes secundi belli mundani
Categoria:Legati Dietae Foederalis Germaniae
Categoria:Magistri civium superiores Urbis Hanseaticae Bremae
Categoria:Praesides Consilii Foederalis Germaniae